Datum: 14.6.2019

Spoštovani,

objavljamo odgovore na vprašanja gospodarskega/ih subjekta/ov za javno naročilo št. JPE-VOD-SP-167/19 – Strokovni nadzor pri projektu PPE-TOL, ki smo ga/jih prejeli preko Portala javnih naročil.

VPRAŠANJE:

V točki 3.2.3.1 strokovna sposobnost je navedeno, da mora strokovnjak izkazovati skladnost zahteve z ZAID in biti vpisan v Imenik pooblaščenih inženirjev (pooblaščeni inženir ali nadzorni inženir) za zahtevne objekte ter da to dokazuje s potrdilom o vpisu v ustrezni imenik pooblaščenih inženirjev v Republiki Sloveniji, potrdilom zbornice o dovoljenju za stalno ali začasno opravljanje storitev, potrdilom zbornice, da je inženir aktivni član in da se zoper njega ne vodi disciplinski postopek.   
Ali se kot ustrezno šteje natisnjena spletna stran (predmetnega imenika IZS), ki izkazuje vpis strokovnjaka v imenik, saj je ta mogoč zgolj ob obstoju prej navedenih dejstev/okoliščin (torej drugače pooblaščeni inženir ni vpisan v Imenik pooblaščenih inženirjev)?

ODGOVOR:

Da, izpis iz imenika pooblaščenih inženirjev na spletni strani IZS zadostuje za potrdilo, da je predmetni inženir ustrezno vpisan v imenik.

Naročnik si pridržuje pravico pri IZS oziroma drugih pristojnih organizacijah preveriti dejansko stanje.

Lepo pozdravljeni!

JAVNI HOLDING Ljubljana, d.o.o.

Sektor za javna naročila